Diari Oficial de la Generalitat Valenciana


Sumari del DOGV 3171, del 28-01-1998 (1997/13405)

ORDRE d'11 de desembre de 1997, de la Conselleria de Cultura, Educació i Ciència, per la qual es disposa el funcionament de l'institut d'Educació Secundària de Sax.
--------------------------------------------------------------------------------------------------------------------------------------------------------------------

### Dades del document

Número de DOGV
:   3171

Data del DOGV
:   28-01-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1997/13282


Data del document
:   11-11-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE d'11 de desembre de 1997, de la Conselleria de Cultura, Educació i Ciència, per la qual es disposa el funcionament de l'institut d'Educació Secundària de Sax. [1997/Q13055]
  
Amb el Decret 290/1997, de 25 de novembre, del Govern Valencià, publicat en el Diari Oficial de la Generalitat Valenciana de 5 de desembre, pel qual es crea l'institut d'Educació Secundaria de Sax, s'autoritza la Conselleria de Cultura, Educació i Ciència perquè dicte les disposicions necessàries per al seu compliment i desplegament.
  
Escau, doncs, ordenar l'inici de les activitats del centre i adoptar les mesures necessàries perquè puga desplegar la seua activitat acadèmica.
  
En virtut d'això, i fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
L'institut d'Educació Secundària de Sax, amb codi 92126373, iniciarà les seues activitats el curs acadèmic 1997/1998.
  
Segon
  
L'institut d'Educació Secundaria de Sax impartirà ensenyaments d'Educació Secundària Obligatòria, Batxillerat, modalitats de Humanitats i Ciències Socials i Ciències de la Natura i de la Salut.
  
Al curs acadèmic 1997/1998, hi admetrà matrícula de 1.r 2.n i 3.r curs d'Educació Secundària Obligatòria, 2.n i 3.r de Batxillerat Unificat Polivalent i del Curs d'Orientació Universitària.
  
Al curs 1998/1999 impartirà primer i segon cicle d'Educació Secundaria Obligatòria, 1.r de Batxillerat establit en la Llei 1/1990, d'Ordenació General del Sistema Educatiu, i el Curs d' Orientació Universitària.
  
En cursos successius s'hi aniran incorporant els nous ensenyaments i extingint paral·lelament els establits per la Llei 14/1970, General d'Educació.
  
Tercer
  
El director territorial de Cultura i Educació d'Alacant nomenarà el director provisional del centre de conformitat amb el que s'estableix en els articles 7.3) i 14.3) del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària (DOGV de 8 de setembre).
  
Quart
  
La implantació efectiva dels ensenyaments a què fa referència aquesta ordre queda condicionada al fet que el nombre d'alumnes inscrit en cadascun dels ensenyaments siga com a mínim de 20.
  
Cinqué
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre. Així mateix, dotarà el centre de l'equipament i material didàctic necessaris. A aquest efecte, la Direcció Territorial de Cultura i Educació d'Alacant efectuarà l'oportuna i raonada proposta.
  
Seté
  
Quant a la matrícula i realització de les proves d'accés a la universitat, aquest centre s'adscriu a la Universitat de Alacant. La Direcció General de Centres Docents podrà modificar aquesta adscripció quan així ho aconsellen les circumstàncies.
  
DISPOSICIÓ ADDICIONAL
  
El que s'estableix en aquesta disposició s'inscriurà al Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritza els diferents òrgans d'aquesta Conselleria, perquè, en l'àmbit de les seues respectives competències, adopten les mesures necessàries per a l'aplicació i desplegament del que s'estableix en aquesta ordre.
  
Segona
  
Aquesta ordre entrarà en vigor el dia de la publicació en el Diari Oficial de la Generalitat Valenciana. No obstant això, l'efecte acadèmic s'entén referit al que s'estableix en aquesta ordre.
  
València, 11 de desembre de 1997
  
El conseller de Cultura, Educació i Ciència,
  
FRANCISCO CAMPS ORTIZ